# Trawsgrifiad: Cymru'n Gweithio arweiniad gyrfaoedd

Gelli gyflawni dy botensial gyda Cymru’n Gweithio, gwasanaeth a ddarperir gan Gyrfa Cymru.

Gall tîm Cymru’n Gweithio dy helpu i ganfod yr hyn sy’n dy ysgogi a’r hyn sy’n dy ddal yn ôl. Efallai fod arnat ofn cymryd y cam nesaf? Neu efallai dy fod yn poeni am newid.

**Gyda’n gilydd, gallwn dy helpu i sianelu dy gymhelliant er mwyn llwyddo.**

Pa mor dda wyt ti’n adnabod dy hun? Wyt ti’n gallu hyrwyddo dy sgiliau’n hyderus i bobl eraill?

**Gyda’n gilydd, gallwn dy helpu i ddeall yr hyn sy’n dy ysgogi a chyflawni dy botensial.**

Gall gwneud penderfyniadau am y dyfodol fod yn anodd, yn enwedig os wyt ti’n berson sy’n meddwl gormod am bethau neu’n difaru’r dewisiadau gyrfa wnes di yn y gorffennol.

**Gyda’n gilydd, gallwn chwilio am ffyrdd o wneud penderfyniadau llwyddiannus er mwyn i ti allu symud ymlaen.**

Os nad wyt ti’n gwybod i bwy i ofyn am help neu os nad wyt ti’n siŵr pa help sydd ar gael, paid â phoeni.

**Gyda’n gilydd, gallwn ddangos i ti pa help sydd ar gael a dy helpu i gael mynediad at yr help cywir ar yr adeg gywir.**

Efallai dy fod yn ei chael hi’n anodd gwybod ble i ddechrau chwilio am swyddi a sut i wneud cais amdanynt. Efallai nad wyt ti wedi diweddaru dy CV ers tro.

**Gyda’n gilydd, gallwn dy helpu i wella dy sgiliau cyflogadwyedd a dy siawns o lwyddo.**

Rydym yma i helpu os wyt ti’n poeni am y dyfodol a heb benderfynu beth yw dy swydd ddelfrydol.

**Gyda’n gilydd, gallwn chwilio am gyfleoedd lleol a chanfod dy opsiynau ar gyfer y dyfodol.**

Mae’n anodd symud ymlaen ar ôl cael dy wrthod, ond mae’n bwysig ‘Peidio â Chynhyrfu a Dal Ati’.

**Gyda’n gilydd, gallwn dy helpu i ddefnyddio dy brofiadau blaenorol er mwyn datblygu dy gadernid personol.**

Cysyllta â Cymru’n Gweithio.

Gyda’n gilydd gallwn newid dy stori.

Chwiliwch 'Cymru'n Gweithio' neu ffoniwch 0800 028 48 44